PMIndiaData/PMIndiaSum huggingface dataset:
বিভিন্ন উৎসৱ উপলক্ষে সমগ্ৰ দেশৰ জনতাক প্ৰধানমন্ত্ৰীৰ শুভেচ্ছা জ্ঞাপন

প্ৰধানমন্ত্ৰী শ্ৰী নৰেন্দ্ৰ মোদীয়ে সমগ্ৰ দেশৰ জনতাক বিভিন্ন উৎসৱ উপলক্ষে শুভেচ্ছা জ্ঞাপন কৰিছে৷ ‘‘অনৈক্যৰ মাজত ঐক্য উদযাপন, সমন্বয় আৰু ভ্ৰাতৃত্ববোধৰ উদযাপন!অনাগত দিনবোৰত ভাৰতৰ জনতা বিভিন্ন উৎসৱৰ উদযাপনৰ সৈতে ব্যস্ত হৈ পৰিব৷ এই উপলক্ষে সকলোলৈ মই শুভেচ্ছা জ্ঞাপন কৰিছো৷ প্ৰত্যেকৰে জীৱনত যাতে সুখ আৰু সমৃদ্ধিৰ বন্যা বৈ যাওক তাৰেই কামনা কৰিছো৷’’ ‘‘সকলোলৈ বৈশাখীৰ শুভেচ্ছা জ্ঞাপন কৰিলো৷ উৎসৱৰ এই মুহূৰ্তত সকলোৰে সুস্বাস্থ্য তথা উন্নতি কামনা কৰিলো৷ আমাৰ ৰাষ্ট্ৰক খাদ্যৰ যোগান ধৰা কঠোৰ পৰিশ্ৰমী কৃষকসকললৈ অভিবাদন জনাইছো৷’’ ‘‘উড়িয়া সম্প্ৰদায়ক নতুন বৰ্ষৰ শুভেচ্ছা যাচিলো! এটা নতুন বছৰ আৰু নতুন প্ৰত্যাশা তথা নতুন আশা! এই মহা বিষুৱ সংক্ৰান্তিত আপোনালোকৰ মনৰ ইচ্ছা যাতে পূৰণ হয় তাৰেই কামনা কৰিলো৷ সকলোৰে কল্যাণ তথা সুখৰ বাবে মই প্ৰাৰ্থনা জনাইছো৷’’ ‘‘মৰমৰ তামিল ভাই–ভনীসকল, অনাগত সু–বৰ্ষৰ বাবে প্ৰাৰ্থনা জনাইছো৷ মোৰ ভাই–ভনীসকললৈ পুথণ্ডুৰ শুভেচ্ছা জনাইছো৷ অনাগত বৰ্ষত যাতে আপোনালোকৰ সপোন বাস্তৱায়িত হয়৷ সকলোৱে যাতে সুখ আৰু সুস্বাস্থ্যৰ অধিকাৰী হয়৷’’ প্ৰধানমন্ত্ৰীয়ে টুইটাৰত এইদৰে টুইট কৰে৷
জল জীৱন মিছনে দেশৰ বিকাশক নতুন গতি প্ৰদান কৰিছে: প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কৈছে যে জল জীৱন মিছনে আজি দেশৰ বিকাশক নতুন গতি প্ৰদান কৰিছে। তেওঁ লগতে কয় যে যোৱা ৩ বছৰতকৈও কম সময়ত কোটি কোটি ঘৰলৈ পানী গৈ পাইছে যি জন-আকাংক্ষা আৰু জন-অংশগ্ৰহণৰ এটা উৎকৃষ্ট উদাহৰণ। প্ৰধানমন্ত্ৰীয়ে এটা টুইটত কৈছে; "জল জীৱন মিছনে আজি দেশৰ বিকাশক এক নতুন গতি প্ৰদান কৰিছে। যোৱা ৩ বছৰতকৈও কম সময়ত যেনেদৰে কোটি কোটি ঘৰত নলেৰে পানী গৈ পাইছে, সেয়া জন-আকাংক্ষা আৰু জন-অংশগ্ৰহণৰ এটা ডাঙৰ উদাহৰণ।"
নতুন দিল্লীত চতুৰ্দশ ভাৰত-ইউৰোপিয়ান সংঘৰ সন্মিলনত স্বাক্ষৰিত চুক্তিসমূহৰ তালিকা

ক্ৰ.নং চুক্তিসমূহৰ তালিকা ভাৰতীয় স্বাক্ষৰকাৰী ইউৰোপিয়ান সংঘৰ স্বাক্ষৰকাৰী ১. ইউৰোপিয়ান গৱেষণা পৰিষদৰ উদ্যোগত ইউৰোপত ইউৰোপিয়ান আয়োগ আৰু ভাৰতীয় গৱেষণাৰ বিজ্ঞান আৰু অভিযান্তিক বোৰ্ডৰ মাজত ব্যৱস্থাপনাৰ কাৰ্যকৰী কৰা ড০ আৰ. শৰ্মা(এছইআৰবিৰ সচিব) শ্ৰীযুত টমাছ কজল’ৱস্কি(ইউৰোপিয়ান সংঘৰ ৰাষ্ট্ৰদূত) ২. বাংগালুৰুৰ মেট্ৰো ৰে’ল প্ৰকল্পৰ দ্বিতীয় পৰ্যায়ৰ বাবে ৫০০ মিলিয়ন ইউৰোৰ ৩০০ মিলিয়ন ইউৰোৰ বিত্তীয় ঠিকা শ্ৰীযুত সুভাষ চন্দ্ৰ গাৰ্গ(ডিইএৰ সচিব) শ্ৰীযুত এন্দ্ৰিউ মেকডোৱেল(এআইবিৰ অধ্যক্ষ) ৩. আন্তঃৰাষ্ট্ৰীয় সৌৰ মৈত্ৰীৰ আভ্যন্তৰীণ সচিবালয় আৰু ইউৰোপিয়ান ইনভেষ্টমেণ্ট বেংকৰ মাজত যৌথ ঘোষণা পত্ৰ শ্ৰীযুত উপেন্দ্ৰ ত্ৰিপাঠী(আইএছএ সচিবালয়ৰ, সচিব প্ৰধান) শ্ৰীযুত এন্দ্ৰিউ মেকডোৱেল(এআইবিৰ অধ্যক্ষ)
পূণ্য তিথিত শ্যামজী কৃষ্ণ বাৰ্মাক স্মৰণ প্ৰধানমন্ত্ৰী

পূণ্য তিথিত শ্যামজী কৃষ্ণ বাৰ্মালৈ শ্ৰৰ্দ্ধাৰ্ঘ্য নিৱেদন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে কয় যে দেশৰ স্বাধীনতা সংগ্ৰামলৈ শ্যামজী কৃষ্ণ বাৰ্মাই আগবঢ়োৱা অনবদ্য অৱদানক লৈ প্ৰতিগৰাকী ভাৰতীয়ই গৌৰৱান্বিত বোধ কৰি আহিছে। ইফালে, ২০০৩ চনত এইগৰাকী মহান স্বাধীনতা সংগ্ৰামীৰ চিতা-ভষ্ম জেনেভাৰ পৰা দেশলৈ অনাৰ কথাও স্মৰণ কৰে প্ৰধানমন্ত্ৰীগৰাকীয়ে। এক বাৰ্তাত প্ৰধানমন্ত্ৰীয়ে কয়, “সাহসী শ্যামজী কৃষ্ণ বাৰ্মাক তেখেতৰ পূণ্য তিথিত স্মৰণ কৰিছো। স্বাধীনতা সংগ্ৰামত তেওঁ আগবঢ়োৱা স্মৰণযোগ্য অৱদানক লৈ প্ৰতিগৰাকী ভাৰতবাসীয়েই গৌৰৱান্বিত বোধ কৰি আহিছে। ২০০৩ চনত এইগৰাকী মহান স্বাধীনতা সংগ্ৰামীৰ চিতা-ভষ্ম জেনেভৰ পৰা দেশলৈ ওভতাই অনাটো মোৰ জীৱনৰ বাবেই বিশেষ মুহূৰ্ত হৈ ৰ’ব”।
ভাৰত আৰু জৰ্দানৰ মাজত খনিজ ক্ষেত্ৰত আৰু ৰক ফছফেট আৰু এম অ’ পি তথা ফছফৰিক এচিড/ডি এ পি/ এন পি কে সাৰৰ সুবিধা গঢ়ি তুলিবৰ বাবে বুজাবুজিৰ চুক্তিৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু জৰ্দানৰ মাজত খনিজ ক্ষেত্ৰত আৰু ৰক ফছফেট আৰু এম অ’ পি তথা ফছফৰিক এচিড/ডি এ পি/ এন পি কে সাৰৰ সুবিধা গঢ়ি তুলিবৰ বাবে বুজাবুজিৰ দীৰ্ঘম্যাদী তথা ভাৰতে ১০০% ফল লাভ কৰিবলগীয়া চুক্তিৰ প্ৰস্তাৱত অনুমোদন জনোৱা হয়। এই চুক্তিয়ে কেঁচামালৰ যোগান, প্ৰয়োজনীয় সামগ্ৰীৰ যোগান তথা উচিত দৰত দেশত পি এণ্ড কে সাৰৰ প্ৰয়োজনীয়তা পূৰণ কৰাটো সুনিশ্চিত কৰিব।
প্ৰধানমন্ত্ৰী শ্ৰী নৰেন্দ্ৰ মোদী আৰু কম্বোডিয়াৰ প্ৰধানমন্ত্ৰী চামদেচ আক্কা মোহা সেনা পাদেই টেচো হুন সেনৰ মাজত ভাৰ্চুৱেল বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি কম্বোডিয়াৰ প্ৰধানমন্ত্ৰী চামদেচ আক্কা মোহা সেনা পাদেই টেকো হুন সেনৰ সৈতে এক ভাৰ্চুৱেল বৈঠকত মিলিত হয়। দুয়োগৰাকী নেতাই বাণিজ্য আৰু বিনিয়োগ, মানৱ সম্পদ উন্নয়ন, প্ৰতিৰক্ষা আৰু নিৰাপত্তা, উন্নয়ন সহযোগিতা, সংযোগ, মহামাৰীৰ পিছৰ অৰ্থনৈতিক পুনৰুদ্ধাৰ আৰু জনসাধাৰণৰ মাজত সম্পৰ্ককে ধৰি সমগ্ৰ দ্বিপাক্ষিক বিষয়সমূহৰ ওপৰত আলোচনা কৰে। তেওঁলোকে দ্বিপাক্ষিক সহযোগিতাৰ গতিত সন্তুষ্টি প্ৰকাশ কৰে। প্ৰধানমন্ত্ৰী হুন সেনে ভাৰতৰ সৈতে কম্বোডিয়াই ইয়াৰ সম্পৰ্কক গুৰুত্ব দিয়াৰ ওপৰত গুৰুত্ব আৰোপ কৰিছিল। প্ৰধানমন্ত্ৰী মোদীয়ে এই অনুভূতিৰ প্ৰতি সঁহাৰি দিয়ে আৰু ভাৰতৰ এক্ট ইষ্ট নীতিত কম্বোডিয়াৰ মূল্যৱান ভূমিকাৰ ওপৰত গুৰুত্ব আৰোপ কৰে। নেতাসকলে মেকং-গংগা সহযোগিতা পৰিকাঠামোৰ অধীনত ক্ষমতা নিৰ্মাণ কাৰ্যসূচী আৰু কুইক ইমপেক্ট প্ৰকল্পকে ধৰি দুয়োখন দেশৰ মাজত শক্তিশালী উন্নয়নমূলক অংশীদাৰীত্বৰ পৰ্যালোচনা কৰে। প্ৰধানমন্ত্ৰী মোদীয়ে দুয়োখন দেশৰ মাজত ঐতিহাসিক আৰু সভ্যতাৰ সম্পৰ্কৰ কথাও উল্লেখ কৰে আৰু কম্বোডিয়াৰ আংকোৰ ৱাট আৰু প্ৰিয়াহ ভিয়েৰ মন্দিৰ পুনৰুদ্ধাৰত ভাৰতৰ জড়িত হোৱাত আনন্দ প্ৰকাশ কৰে, য'ত দুয়োখন দেশৰ মাজত সাংস্কৃতিক আৰু ভাষিক সংযোগ ৰচনা কৰা হৈছে। প্ৰধানমন্ত্ৰী হুন সেনে কোৱাড ভেকছিন উদ্যোগৰ অধীনত কম্বোডিয়াক ভাৰতীয় নিৰ্মিত কভিশ্বিল্ড ভেকছিনৰ ৩.২৫ লাখ পালি প্ৰদান কৰাৰ বাবে ভাৰতক ধন্যবাদ জ্ঞাপন কৰে। এই বছৰ ভাৰত আৰু কম্বোডিয়াৰ মাজত কূটনৈতিক সম্পৰ্ক স্থাপনৰ ৭০তম বাৰ্ষিকীত দুয়োগৰাকী নেতাই ইজনে সিজনক প্ৰশংসা কৰে। এই উদযাপনৰ অংশ হিচাপে প্ৰধানমন্ত্ৰী মোদীয়ে কম্বোডিয়াৰ মহামান্য ৰজা আৰু মহাৰাণী মাতৃক সুবিধাজনক সময়ত ভাৰত ভ্ৰমণৰ বাবে আমন্ত্ৰণ জনায়। দুয়োগৰাকী নেতাই অংশীদাৰী স্বাৰ্থৰ আঞ্চলিক আৰু গোলকীয় বিষয়সমূহৰ ওপৰতো মত বিনিময় কৰে। প্ৰধানমন্ত্ৰী মোদীয়ে কম্বোডিয়াক আছিয়ানৰ অধ্যক্ষপদ গ্ৰহণ কৰাৰ বাবে অভিনন্দন জ্ঞাপন কৰে আৰু কম্বোডিয়াক ইয়াৰ অধ্যক্ষতা সফলতাৰ বাবে ভাৰতৰ সম্পূৰ্ণ সমৰ্থন আৰু সহায়ৰ আশ্বাস দিয়ে।
বিশিষ্ট কথকলি নৃত্য পটিয়সী শ্ৰীমতী মিলেনা সাল্বিনীৰ মৃত্যুত প্ৰধানমন্ত্ৰীৰ শোক প্ৰকা

বিশিষ্ট কথকলি নৃত্য পটিয়সী শ্ৰীমতী মিলেনা সাল্বিনীৰ মৃত্যুত প্ৰধানমন্ত্ৰী শ্ৰী নৰেন্দ্ৰ মোদীয়ে গভীৰ শোক প্ৰকাশ কৰিছে। এক বাৰ্তাত প্ৰধানমন্ত্ৰীয়ে কয়; “ভাৰতীয় সংস্কৃতিৰ উত্তৰণৰ ক্ষেত্ৰত আগবঢ়োৱা অৱদানৰ বাবে শ্ৰীমতী মিলেনা সাল্বিনীক সোৱৰণ কৰা হব। ফ্ৰান্সৰ ইমূৰ-সিমূৰ সামৰি কথকলি নৃত্যক অধিক জনপ্ৰিয় কৰি তোলাৰ ক্ষেত্ৰত তেওঁ অহৰহ প্ৰয়াস অব্যাহত ৰাখিছিল। তেওঁৰ মৃত্যুত মই ব্যথিত। শোক-সন্তপ্ত পৰিয়ালবৰ্গলৈ সমবেদনা জনাইছো। তেওঁৰ আত্মাৰ চিৰশান্তি কামনা কৰিছো”।
ভিডিঅ’ কনফাৰেন্সৰ মাধ্যমেৰে মিছন শক্তিৰ সৈতে জড়িত বিজ্ঞানীসকলৰ সৈতে মত বিনিময় প্ৰধানমন্ত্ৰীৰ

দেশবাসীক সম্বোধন কৰাৰ কিছুসময় পিছতেই প্ৰধানমন্ত্ৰী শ্ৰী নৰেন্দ্ৰ মোদীয়ে আজি ভিডিঅ’ কনফাৰেন্সৰ যোগেদি মিছন শক্তিৰ সফল পৰীক্ষণৰ সৈতে জড়িত বিজ্ঞানীসকলৰ সৈতে এক মত বিনিময় অনুষ্ঠানত অংশগ্ৰহণ কৰে। আজি মিছন শক্তিৰ সফল পৰীক্ষণৰ যোগেদি বিশ্বৰ ভিতৰতেই এনে সুবিধা থকা চতুৰ্থখন দেশত পৰিণত হয় ভাৰত। উল্লেখ্য যে কৃত্ৰিম উপগ্ৰহ প্ৰতিৰোধী মিছাইলৰ সফল পৰীক্ষণ সম্পন্ন কৰাৰ ক্ষেত্ৰত ভাৰতৰ পূৰ্বে বিশ্বৰ মাত্ৰ তিনিখন দেশেই এই সাফল্য অৰ্জন কৰিবলৈ সক্ষম হৈছিল। এই বৃহৎ সাফল্যত বিজ্ঞানীসকলক অভিনন্দন জনাই প্ৰধানমন্ত্ৰীয়ে কয় যে সমগ্ৰ দেশ আজি আমাৰ বিজ্ঞানীসকলক লৈ যথেষ্ট গৌৰৱান্বিত, তেওঁলোকে যি কৰি দেখুৱালে সেই কাৰ্যই দেশৰ শিৰোন্নত কৰিলে। তেওঁ লগতে কয় যে ‘মেক ইন ইণ্ডিয়া’ কাৰ্যসূচীৰ অধীনতেই দেশৰ এই বিজ্ঞানীসকলে এনে এক কাৰ্য সম্পাদন কৰি সমগ্ৰ বিশ্বকে দেখুৱালে যে আমি কোনোগুণে কাৰো তুলনাতেই কম নহয়। প্ৰধানমন্ত্ৰীয়ে আৰু কয় যে ভাৰতে সদায়েই বাসুদেৱ কুটুম্বকমৰ যি দৰ্শন, সেয়া অনুসৰণ-অনুকৰণ কৰিয়েই চলিছে। ভাৰতৰ বাবে সমগ্ৰ বিশ্বই এক পৰিয়াল। তেওঁ লগতে শান্তি আৰু সদিচ্ছাৰ প্ৰতি কাম কৰা শক্তিসমূহৰ প্ৰতি গুৰুত্ব প্ৰদান কৰি কয় যে শান্তি প্ৰতিষ্ঠাৰ বাবে কাম কৰি থকা কাৰকসমূহ সদায়েই মহাশক্তিমান হৈ থাকিব লাগিব। প্ৰধানমন্ত্ৰীয়ে উল্লেখ কৰে যে বিশ্বশান্তি তথা আঞ্চলিক শান্তিৰ বাবে ভাৰত সদায়েই শক্তিশালী আৰু সমৰ্থবান হৈ থাকিব লাগিব। তেওঁ কয় যে বিজ্ঞানীসকলে অতি আন্তৰিকতাৰে এই কাম কৰি উলিয়ালে। তেওঁ লগতে বিজ্ঞানীসকললৈ সমগ্ৰ কেন্দ্ৰীয় কেবিনেটৰে অভিনন্দন জ্ঞাপন কৰে। বিজ্ঞানীসকলেও তেওঁলোকক তেওঁলোকৰ দক্ষতা প্ৰমাণ কৰাৰ সুযোগ প্ৰদান কৰাৰ বাবে প্ৰধানমন্ত্ৰীক ধন্যবাদ জ্ঞাপন কৰে।
প্ৰধানমন্ত্ৰীয়ে গুৰু পূজা উপলক্ষে স্বাধীনতা সংগ্ৰামী পাসুমপোন মুথুৰামলিং থেৱাৰক শ্ৰদ্ধাঞ্জলি জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে গুৰু পূজা উপলক্ষে স্বাধীনতা সংগ্ৰামীপাসুমপোন মুথুৰামলিং থেৱাৰক শ্ৰদ্ধাঞ্জলি জ্ঞাপন কৰে।প্ৰধানমন্ত্ৰীয়ে টুইট কৰে; "মহান পসুমপোন মুথুৰামলিংগ থেৱাৰক গুৰু পূজা উপলক্ষে প্ৰণাম জনাইছো। আমাৰ দেশৰ সামাজিক সবলীকৰণ, কৃষক কল্যাণ আৰু দৰিদ্ৰতা দূৰ কৰাত তেওঁৰ অসাধাৰণ অৱদানৰ কথাও মনত পেলাইছো। তেওঁৰ আদৰ্শই আমাক সদায় অনুপ্ৰাণিত কৰি থাকিব।"
অৰুণাচল প্ৰদেশত হিমস্খলনত ভাৰতীয় সেনাৰ মৃত্যুত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে অৰুণাচল প্ৰদেশত হিমস্খলনত ভাৰতীয় সেনাৰ মৃত্যু হোৱা ঘটনাত গভীৰ শোক প্ৰকাশ কৰিছে। এক টুইটত প্ৰধানমন্ত্ৰীয়ে কয়,'অৰুণাচল প্ৰদেশত হিমস্খলনত ভাৰতীয় সেনাৰ জোৱান নিহত হোৱাৰ বাতৰিয়ে মোক ব্যথিত কৰিছে। দেশৰ প্ৰতি তেওঁলোকৰ উতকৃষ্ঠ সেৱাক আমি কেতিয়াও পাহৰিব নোৱাৰো। মই তেওঁলোকৰ পৰিয়ালবৰ্গলৈ সমবেদনা জ্ঞাপন কৰিছো।'
বিশ্ব সিংহ দিৱসত সিংহ সংৰক্ষণবিদসকলৰ প্ৰচেষ্টাক প্ৰশংসা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বিশ্ব সিংহ দিৱস উপলক্ষে সিংহ সংৰক্ষণবিদসকলৰ প্ৰচেষ্টাক প্ৰশংসা কৰে। কেন্দ্ৰীয় পৰিবেশ, বন আৰু জলবায়ু পৰিৱৰ্তন দপ্তৰৰ কেবিনেট মন্ত্ৰী শ্ৰী ভূপেন্দ্ৰ যাদৱৰ টুইটলৈ সঁহাৰি জনাই প্ৰধানমন্ত্ৰীগৰাকীয়ে এইবুলি টুইট কৰে; তেখেতে কয়, “#WorldLionDay ৰ দিনা সৌম্য সিংহসমূহক সুৰক্ষা প্ৰদানৰ অৰ্থে কাম কৰি থকা সকলোৰে শলাগ লৈছো। শ্ৰেষ্ঠ এছীয় সিংহৰ বাবে ভাৰত সদায়েই এক প্ৰাণোচ্ছল বাসস্থান হৈ থাকিব।”
পেট্ৰ’লিয়াম আৰু প্ৰাকৃতিক গেছ খণ্ডত সহজ ব্যৱসায়ত সঁহাৰি

প্ৰধানমন্ত্ৰী শ্ৰীনৰেন্দ্ৰ মোদী অধ্যক্ষতাত অনুষ্ঠিত কেবিনেট বৈঠকত চৰকাৰৰ সহজ ব্যৱসায় প্ৰচেষ্টাৰ প্ৰতি সঁহাৰি জনাই সচিব পৰ্যায়ৰ বিশেষ শক্তিশালী কমিটীৰ পৰামৰ্শক্ৰমে আন্তঃৰাষ্ট্ৰীয় প্ৰতিযোগিতামুলক নিবিদা(আইচিবি)ৰ পাছত হাইড্ৰকাৰ্বন অন্বেষণ আৰু আৰু অনুজ্ঞা প্ৰদান নীতি(এইচইএলপি) আৰু অএএলপিৰ অধীনত সফলতাৰে নিবিদা সম্পূৰ্ণ কৰা ব্লক/চুক্তিবদ্ধ এলেকাত আবণ্টনত পেট্ট’লিয়াম আৰু প্ৰাকৃতি গেছ মন্ত্ৰালয় আৰু বিত্ত মন্ত্ৰালয়ক ক্ষমতা প্ৰদানত অনুমোদন জনায়। ইয়াৰ জৰিয়তে সহজো যিকোনো ব্লক আবণ্টনত সংশ্লিষ্ট মন্ত্ৰালয়ে ক্ষীপ্ৰতাৰে সিদ্ধান্ত গ্ৰঙণ কৰিব পাৰিব। উল্লেখ্য যে এইচইএলপিৰ অধীনত বছৰত দুবাৰকৈ এনে ব্লক আবণ্টন দিয়া হয়। চৰকাৰে ২০১৭ৰ ১ জুলাইত আৰম্ভ কৰি ১৫ নৱেম্বৰত বন্ধ কৰা অএএলপিৰ প্ৰতি ব্যাপক সঁহাৰি লাভ কৰে। প্ৰথম পৰ্যায়ৰ নিবিদাত ১১খন ৰাজ্যৰ ৫৯২৮২ বৰ্গ কিলোমিটাৰ জুৰি ৫৫ ব্লক আবণ্টন দিয়া হয়। এই নিবিদা অত্যন্ত সুৰক্ষিত আৰু অনলাইনৰ মাধ্যমত সম্পন্ন কৰা হয়।
যোগ্যতা সম্পন্ন সকলো ব্যক্তিকে ‘ক’ভিড সাৱধানতা পালি’ লোৱাৰ বাবে আহ্বান প্ৰধানমন্ত্ৰী

ভাৰতে ‘সাৱধানতা পালি’ প্ৰদান অভিযান আৰম্ভ কৰাৰ মুহূৰ্তত যোগ্যতা সম্পন্ন সকলো ব্যক্তিকে ‘ক’ভিড সাৱধানতা পালি’ লোৱাৰ বাবে আহ্বান জনাইছে প্ৰধানমন্ত্ৰী শ্ৰী নৰেন্দ্ৰ মেদীয়ে। তেওঁ আজি প্ৰতিযেধক গ্ৰহণ কৰা সকলকো প্ৰশংসা কৰে। এক বাৰ্তাত প্ৰধানমন্ত্ৰীয়ে কয়; “ভাৰতে সাৱধানতা পালি প্ৰদান অভিযানৰ শুভাৰম্ভ কৰিছে। আজি যিসকলে প্ৰতিষেধক গ্ৰহণ কৰিছে তেওঁলোক আটায়েই প্ৰশংসাৰ পাত্ৰ। মই যোগ্যতা সম্পন্ন আটাইকে প্ৰতিষেধক লোৱাৰ বাবে আহ্বান জনাইছো। আমি সকলোৱে জানো যে ক’ভিড-১৯ বিৰোধী যুঁজৰ আটাইতকৈ প্ৰভাৱশালী অস্ত্ৰপাতেই হৈছে টীকাকৰণ”।
জন্ম বাৰ্ষিকী উপলক্ষে চৰ্দাৰ পেটেললৈ ৰাষ্ট্ৰপতি, উপ-ৰাষ্ট্ৰপতি, প্ৰধানমন্ত্ৰীৰ শ্ৰদ্ধাঞ্জলি; প্ৰধানমন্ত্ৰীয়ে শুভাৰম্ভ কৰিলে ‘একতাৰ বাবে দৌৰ’ কাৰ্যসূচীৰ

চৰ্দাৰ বল্লভভাই পেটেলৰ জন্ম বাৰ্ষিকী উপলক্ষে নতুন দিল্লীৰ পেটেল চ’কত থকা চৰ্দাৰ পেটেলৰ প্ৰতিমূৰ্তিত ৰাষ্ট্ৰপতি শ্ৰী ৰাম নাথ কোৱিন্দ, উপ-ৰাষ্ট্ৰপতি শ্ৰী ভেংকায়া নাইডু আৰু প্ৰধানমন্ত্ৰী শ্ৰী নৰেন্দ্ৰ মোদীয়ে পুষ্পাঞ্জলি অৰ্পন কৰে। ইয়াৰ পাছতে প্ৰধানমন্ত্ৰী মেজৰ ধ্যান চাঁদ ৰাষ্ট্ৰীয় ষ্টেডিয়ামৰ পৰা “একতাৰ বাবে দৌৰ” শীৰ্ষক কাৰ্যসূচীৰ শুভাৰম্ভ কৰে। এই উপলক্ষে প্ৰধানমন্ত্ৰীয়ে আমাৰ দেশক একত্ৰিত কৰাৰ ক্ষেত্ৰত চৰ্দাৰ বল্লভভাই পেটেলৰ বৰঙণিক ৰোমন্থন কৰে। প্ৰধানমন্ত্ৰীয়ে ভাৰতৰ উঠি অহা প্ৰজন্মক চৰ্দাৰ পেটেলৰ লগতে আমাৰ দেশ গঢ়াত তেওঁৰ বৰঙণিৰ প্ৰতি সন্মান প্ৰদৰ্শন কৰিবলৈ আহ্বান জনায়। প্ৰধানমন্ত্ৰীয়ে কয় যে ভাৰতে ইয়াৰ বৈচিত্ৰতাক লৈ গৌৰৱ কৰে আৰু “একতাৰ বাবে দৌৰ”ৰ দৰে কাৰ্যসূচীয়ে আমাৰ এই গৌৰৱক অধিক শক্তিশালী কৰাৰ লগতে একতাৰ ভাব পোষণ কৰাৰ সূযোগ দিয়ে। প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰাক্তন প্ৰধানমন্ত্ৰী শ্ৰী ইন্দিৰা গান্ধীৰ মৃত্যুবাৰ্ষিকী উদযাপন উপলক্ষে তেওঁকো স্মৰণ কৰে। প্ৰধানমন্ত্ৰীয়ে অংশগ্ৰহণকাৰীসকলক শপত বাক্য পাঠ কৰোৱায়।
শ্ৰী গুৰু তেগ বাহাদুৰজীৰ শ্বহীদ দিৱসত শ্ৰদ্ধাঞ্জলি জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী গুৰু তেগ বাহাদুৰজীৰ শ্বহীদ দিৱসত শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে এইদৰে টুইট কৰে; "শ্বহীদ দিৱসত মই শ্ৰী গুৰু তেগ বাহাদুৰজীৰ প্ৰতি শ্ৰদ্ধাঞ্জলি জনাইছোঁ। নীতি আৰু আদৰ্শৰ প্ৰতি সাহস আৰু অটল অংগীকাৰৰ বাবে তেওঁক বিশ্বজুৰি প্ৰশংসা কৰা হয়। অত্যাচাৰ আৰু অন্যায়ৰ সন্মুখত তেওঁ কেতিয়াও শিৰনত কৰা নাছিল। তেওঁৰ শিক্ষাই আজিও আমাক অনুপ্ৰাণিত কৰি আহিছে।"
প্ৰধানমন্ত্ৰীয়ে প্ৰখ্যাত শিক্ষাবিদ বাবা ইকবাল সিং জীৰ মৃত্যুত গভীৰ শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰখ্যাত শিক্ষাবিদ বাবা ইকবাল সিং জীৰ মৃত্যুত গভীৰ শোক প্ৰকাশ কৰিছে। এক টুইটত প্ৰধানমন্ত্ৰীয়ে কয়; "বাবা ইকবাল সিং জীৰ মৃত্যুত মই ব্যথিত হৈছো। যুৱ প্ৰজন্মৰ মাজত শিক্ষাৰ প্ৰসাৰৰ বাবে গ্ৰহণ কৰা প্ৰচেষ্টাৰ বাবে তেওঁ চিৰস্মৰণীয় হৈ ৰ’ব। সামাজিক সৱলীকৰণৰ দিশত তেওঁ নিৰন্তৰভাৱে কাম কৰিছিল। এই শোকৰ সময়ত মই তেওঁৰ পৰিয়াল আৰু অনুগামীসকলৰ প্ৰতি সমবেদনা জ্ঞাপন কৰিছো। ৱাহেগুৰুৱে তেওঁৰ আত্মাক চিৰশান্তি দিয়ক।"
ঝাৰখণ্ডৰ প্ৰতিষ্ঠা দিৱসত ৰাজ্যবাসীক শুভেচ্ছা প্ৰধানমন্ত্ৰীৰ

ঝাৰখণ্ডৰ প্ৰতিষ্ঠা দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ৰাজ্যবাসীক শুভেচ্ছা জনাইছে। তেখেতে ৰাজ্যখনে যেন প্ৰগতিৰ নতুন শিখৰত আৰোহণ কৰে, তাৰেই কামনা কৰিছে। এটি টুইটত প্ৰধানমন্ত্ৰীগৰাকীয়ে কয়ঃ “ৰাজ্য প্ৰতিষ্ঠা দিৱস উপলক্ষে সকলো ঝাৰখণ্ডবাসীকে অযুত শুভেচ্ছা জনালো। প্ৰাকৃতিক সম্পদ আৰু জনজাতীয় কলা-সংস্কৃতিৰে সমৃদ্ধ এই ৰাজ্যখনে যেন প্ৰগতিৰ নতুন শিখৰত আৰোহণ কৰে, মই তাৰেই কামনা কৰিলো।”
২০১৮ৰ ১ জুলাইৰ পৰা কাৰ্যকৰী হোৱাকৈ কেন্দ্ৰীয় চৰকাৰৰ কৰ্মচাৰীৰ মৰগীয়া বানচ আৰু পেন্সনাৰসকলৰ মগৰীয়া সাহায্যৰ অতিৰিক্ত ২ শতাংশকৈ বৃদ্ধিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত মূল্যবৃদ্ধিৰ ক্ষতিপূৰণ হিচাপে ২০১৮ৰ ১ জুলাইৰ পৰা কাৰ্যকৰী হোৱাকৈ কেন্দ্ৰীয় চৰকাৰৰ কৰ্মচাৰী আৰু পেন্সনাৰসকলৰ মূল দৰমহা/পেন্সনৰ পূৰ্বৰ ৭%ৰ উপৰি ক্ৰমে মৰগীয়া বানচ আৰু মৰগীয়া সাহায্যৰ অতিৰিক্ত ২ শতাংশকৈ বৃদ্ধিত অনুমোদন জনাইছে। ইয়াৰ ফলত ২০১৮-১৯ বিত্তীয় বৰ্ষত (২০১৮ৰ জুলাইৰ পৰা ২০১৯ৰ ফেব্ৰুৱাৰীলৈকে ৮ মাহত)ৰাজকোষত মৰগীয়া বানচ আৰু মগৰীয়া সাহায্যৰ বাবদ বছৰি ক্ৰমে ৬১১২.২০ কোটি আৰু ৪০৭৪.৮০ কোটিকৈ প্ৰভাৱ পৰিব। ইয়াৰ দ্বাৰা ৪৮.৪১ লাখ কেন্দ্ৰীয় কৰ্মচাৰী আৰু ৬২.০৩ লাখ পেন্সনাৰ উপকৃত হ’ব। সপ্তম দৰমহা আয়োগৰ পৰামৰ্শৱলীৰ ভিত্তিতে এই বৃদ্ধি কৰা হৈছে।
২০১৮ৰ এছিয়ান গেমছত মল্লযুঁজৰ ৬৫ কেজি ফ্ৰীষ্টাইল শাখাত স্বৰ্ণ পদক জয় কৰা বজৰং পুনিয়াক প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে ২০১৮ৰ এছিয়ান গেমছত মল্লযুঁজৰ ৬৫ কেজি ফ্ৰীষ্টাইল শাখাত স্বৰ্ণ পদক জয় কৰা বজৰং পুনিয়াক অভিনন্দন জনায়। এক বাৰ্তাত প্ৰধানমন্ত্ৰীয়ে কয়, “মল্লযুঁজৰ ৬৫ কেজি ফ্ৰীষ্টাইল শাখাত স্মৰণীয় বিজয়ৰ বাবে বজৰং পুনিয়াক অভিনন্দন জনাইছো। এই জয় অতি বিশেষ কাৰণ এয়া ২০১৮ৰ এছিয়ান গেমছত ভাৰতৰ প্ৰথমটো স্বৰ্ণ। আপোনাৰ উজ্বল ভৱিষ্যতৰ বাবে শুভেচ্ছা জনালো।”
২৮-২৯ জুলাইত  লক্ষ্ণৌ ভ্ৰমণ কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ২৮-২৯ জুলাইত লক্ষ্ণৌ ভ্ৰমণ কৰিব। ২৮ তাৰিখে তেওঁ “নগৰীয়া দৃশ্যপট পৰিৱৰ্তন” শীৰ্ষক এক অনুষ্ঠানত অংশগ্ৰহণ কৰিব। নগৰ উন্নয়নৰ লগত জড়িত চৰকাৰৰ তিনিটা মুখ্য প্ৰচেষ্টাৰ তৃতীয় বাৰ্ষিকীৰ লগত সংগতি ৰাখি এই অনুষ্ঠান আয়োজন কৰা হৈছে। সেইবোৰ হ’ল-প্ৰধানমন্ত্ৰী আৱাস যোজনা(নগৰ); নগৰ পৰিৱৰ্তনৰ পুনৰু্জ্জীৱিতকৰণ বাবে অটল অভিযান(আমৰুট) আৰু স্মাৰ্ট চিটী মিচন। প্ৰধানমন্ত্ৰীয়ে নগৰ উন্নয়নৰ ধ্বজাবাহী অভিযানক লৈ প্ৰদৰ্শিত এক প্ৰদৰ্শনীও পৰিদৰ্শন কৰিব। প্ৰধানমন্ত্ৰীয়ে পিএমএৱাই(ইউ)ৰ প্ৰতিখন ৰাজ্য/কেন্দ্ৰীয় শাসিত অঞ্চলক এগৰাকীকৈ মুঠ ৩৫ গৰাকী হিতাধিকাৰীৰ সৈতে বাৰ্তালাপ কৰিব। প্ৰধানমন্ত্ৰীয়ে ভিডিঅ’ লিংকযোগে উত্তৰপ্ৰদেশৰ বিভিন্ন চহৰৰ পিএমএৱাইৰ হিতাধিকাৰীৰ পৰা মতামতো গ্ৰহণ কৰিব। তেওঁ উত্তৰপ্ৰদেশত ধ্বজাবাহী আঁচনিসমূহৰ অধীনত একাধিক প্ৰকল্পৰ আধাৰশিলা স্থাপন কৰিব। এই উপলক্ষে তেওঁ এক জনসভাতো ভাষণ আগবঢ়াব। ঔদ্যোগিকৰণৰ দিশত বিনিয়োগকাৰীক আকৰ্ষণ আৰু প্ৰচাৰ উপলক্ষে উত্তৰপ্ৰদেশ চৰকাৰে ২০১৮ৰ ফেব্ৰুৱাৰীত উত্তৰপ্ৰদেশ বিনিয়োগকাৰী সন্মিলনৰ আয়োজন কৰিছিল। এই সন্মিলনে ৰাজ্যখনত বিভিন্ন ক্ষেত্ৰ যেনে-নৱীকৰণযোগ্য শক্তি, আন্তঃগাঁথনি, শক্তি, তথ্য প্ৰযুক্তি আৰু বৈদ্যুতিক সামগ্ৰীৰ কাৰখানা, পৰ্যটন ইত্যাদি খণ্ডত ৪.২৮ কোটিতকৈও অধিক বিনিয়োগ লাভ কৰিবলৈ সক্ষম হৈছে। কেইটামান মাহৰ ভিতৰতে প্ৰায় ৬০,০০০ কোটি টকা ব্যয়সাপেক্ষ ৮১টা প্ৰকল্পত বিনিয়োগৰ প্ৰস্তাৱ লাভ কৰিছে। প্ৰধানমন্ত্ৰীয়ে ২৯ জুলাইত লক্ষ্ণৌত এক ভূমি পূজন অনুষ্ঠানত অংশগ্ৰহণ কৰিব।
খালচা সাজনা দিৱস উপলক্ষে সকলোকে শুভেচ্ছা জ্ঞাপন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে খালচা সাজনা দিৱসৰ বিশেষ উপলক্ষত শিখসকলকে প্ৰমুখ্য কৰি আটাইকে শুভেচ্ছা জ্ঞাপন কৰিছে। তেখেতে কয় যে খালচা পন্থই সমগ্ৰ বিশ্বখনৰ অগণিত লোককে অনুপ্ৰাণিত কৰি আহিছে। ইয়াৰদ্বাৰা উদ্বুদ্ধ হৈয়েই শিখসকলে সমগ্ৰ বিশ্বৰ ভিন্ন ক্ষেত্ৰত নিজকে বিশিষ্ট কৰি তুলিছে। প্ৰধানমন্ত্ৰীগৰাকীয়ে এইবুলি টুইট কৰেঃ “খালচা সাজনা দিৱসৰ বিশেষ উপলক্ষত শিখসকলকে প্ৰমুখ্য কৰি আটাইকে শুভেচ্ছা জনাইছো। খালচা পন্থই সমগ্ৰ বিশ্বখনৰ অগণিত লোককে অনুপ্ৰাণিত কৰি আহিছে। ইয়াৰদ্বাৰা উদ্বুদ্ধ হৈয়েই শিখসকলে সমগ্ৰ বিশ্বৰ ভিন্ন ক্ষেত্ৰত নিজকে বিশিষ্ট কৰি তুলিছে।” “ਖਾਲਸਾ ਸਾਜਨਾ ਦਿਵਸ ਦੇ ਵਿਸ਼ੇਸ਼ ਅਵਸਰ ‘ਤੇ ਸਭ ਨੂੰ ਖਾਸ ਕਰਕੇ ਸਿੱਖਾਂ ਨੂੰ ਵਧਾਈਆਂ। ਖਾਲਸਾ ਪੰਥ ਦੁਨੀਆ ਭਰ ਦੇ ਅਣਗਿਣਤ ਲੋਕਾਂ ਨੂੰ ਪ੍ਰੇਰਿਤ ਕਰਦਾ ਹੈ। ਇਸ ਤੋਂ ਪ੍ਰੇਰਿਤ ਹੋ ਕੇ, ਸਿੱਖਾਂ ਨੇ ਵੱਖ-ਵੱਖ ਖੇਤਰਾਂ ਵਿੱਚ ਵਿਸ਼ਵ ਪੱਧਰ ‘ਤੇ ਆਪਣੀ ਵੱਖਰੀ ਪਹਿਚਾਣ ਬਣਾਈ ਹੈ।”
কৰ্ণেল (অৱসৰপ্ৰাপ্ত) এইচ কে সুচদেৱাৰ পত্নী শ্ৰীমতী উমা সুচদেৱাক সাক্ষাৎ কৰিলে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰীমতী উমা সুচদেৱাক সাক্ষাৎ কৰে। ৯০ বছৰীয়া বৃদ্ধাগৰাকীয়ে তেওঁৰ স্বৰ্গীয় স্বামী কৰ্ণেল (অৱসৰপ্ৰাপ্ত) এইচ কে সুচদেৱাৰ দ্বাৰা ৰচিত ৩ খন গ্ৰন্থৰ প্ৰতিলিপি প্ৰধানমন্ত্ৰীক প্ৰদান কৰে। এলানি টুইটযোগে প্ৰধানমন্ত্ৰীয়ে কয়; "আজি মই শ্ৰীমতী উমা সুচদেৱাজীৰ সৈতে এক স্মৰণীয় সাক্ষাৎ কৰিলো। তেওঁৰ বয়স ৯০ বছৰ আৰু তেওঁ অতি উৎসাহেৰে আৰু আশাবাদী মনোভাৱৰে আশীৰ্বাদপ্ৰাপ্ত। তেওঁৰ স্বামী কৰ্ণেল (অৱসৰপ্ৰাপ্ত) এইচ.কে. সুচদেৱা এজন বহুল ভাৱে সন্মানীয় প্ৰবীণ ব্যক্তি আছিল। উমা জী জেনেৰেল @Vedmalik1 জীৰ খুড়ী।" "উমা জীয়ে মোক তেওঁৰ স্বৰ্গীয় স্বামীৰ দ্বাৰা ৰচিত ৩ খন কিতাপৰ প্ৰতিলিপি প্ৰদান কৰে। তাৰে দুখন গীতাৰ সৈতে সম্পৰ্কিত আৰু তৃতীয়খন 'তেজ আৰু চকুপানী' শীৰ্ষক হৈছে বিভাজনৰ বেদনাদায়ক সময়ত কৰ্ণেল (অৱসৰপ্ৰাপ্ত) এইচ.কে. সুচদেৱাৰ অভিজ্ঞতা আৰু তেওঁৰ জীৱনত ইয়াৰ প্ৰভাৱৰ এক চলমান বিৱৰণ।" "বিভাজনৰ ফলত ক্ষতিগ্ৰস্ত হোৱা লোকসকলৰ প্ৰতি শ্ৰদ্ধাঞ্জলি হিচাপে ১৪ আগষ্টক বিভাজন ভয়াৱহতা স্মৰণ দিৱস হিচাপে পালন কৰাৰ ভাৰতৰ সিদ্ধান্তৰ বিষয়ে আমি আলোচনা কৰিছো, তেওঁলোকে আৰম্ভণিৰ ৰাষ্ট্ৰীয় প্ৰগতিত অৰিহণা যোগাই আহিছে। তেওঁলোক হ’ল স্থিতিস্থাপকতা আৰু ধৈৰ্য্যৰ প্ৰতীক।"
জম্মু-কাশ্মীৰত চিকিৎসা শিক্ষাৰ নতুন যুগৰ সূচনাত প্ৰধানমন্ত্ৰীৰ সন্তো

প্ৰধানমন্ত্ৰী শ্ৰী নৰেন্দ্ৰ মোদীয়ে জম্মু-কাশ্মীৰত চিকিৎসা শিক্ষাৰ নতুন যুগৰ সূচনা হোৱাত সন্তোষ প্ৰকাশ কৰিছে। প্ৰধানমন্ত্ৰীগৰাকীয়ে ইয়াৰ ২০ খন জিলা চৰকাৰী চিকিৎসালয়ত ২৬৫ খন ডিএনবি স্নাতকোত্তৰ চিকিৎসা আসনত অনুমোদন জনাবলৈ চৰকাৰখনৰ সিদ্ধান্তক প্ৰশংসা কৰি কয় যে জম্মু-কাশ্মীৰৰ যুৱক-যুৱতীসকলৰ সবলীকৰণ আৰু চিকিৎসা আন্তঃগাঁথনিৰ অগ্ৰগতি সাধনৰ লক্ষ্যৰে এয়া এক গুৰুত্বপূৰ্ণ পদক্ষেপ। কেন্দ্ৰীয় স্বাস্থ্য আৰু পৰিয়াল কল্যাণ মন্ত্ৰী শ্ৰী মনসুখ মাণ্ডবিয়াৰ এটা টুইট শ্বেয়াৰেৰে প্ৰধানমন্ত্ৰীগৰাকীয়ে এইদৰে টুইট কৰে; “জম্মু-কাশ্মীৰৰ যুৱক-যুৱতীসকলৰ সবলীকৰণ আৰু চিকিৎসা আন্তঃগাঁথনিৰ অগ্ৰগতি সাধনৰ লক্ষ্যৰে এয়া এক গুৰুত্বপূৰ্ণ পদক্ষেপ!”
প্ৰধানমন্ত্ৰীয়ে ভিডিঅ’ কনফাৰেন্সযোগে শুভাৰম্ভ কৰিলে বাহাদুৰগড়-মুণ্ডকা মেট্ৰো লাইন

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ভিডিঅ’ কনফাৰেন্সযোগে বাহাদুৰগড়-মুণ্ডকা মেট্ৰো ৰে’ল লাইনৰ শুভাৰম্ভ কৰে। দিল্লী মেট্ৰো ৰে’লৰ এই নতুন অংশ আৰম্ভ কৰাৰ বাবে হাৰিয়ানা আৰু দিল্লীবাসীক অভিনন্দন জনাই তেওঁ কয় যে দিল্লী মেট্ৰো ৰে’লেৰে বাহাদুৰগড়ক সংযোগ কৰাক লৈ তেওঁ সুখ অনুভৱ কৰিছে। হাৰিয়ানাত গুৰুগ্ৰাম আৰু ফৰিদাবাদৰ পাছত এইদৰে মেট্ৰো ৰে’লেৰে সংযোগ কৰা বাহাদুৰগড় হৈছে তৃতীয়টো স্থান। মেট্ৰো ৰে’লে দিল্লীৰ নাগৰিকসকলৰ জীৱনত কেনে ইতিবাচক প্ৰভাৱ পেলাইছে সেই সন্দৰ্ভত প্ৰধানমন্ত্ৰীয়ে ভাষণত উল্লেখ কৰে। বাহাদূৰগড়ে অৰ্থনৈতিকভাৱে ব্যাপক অগ্ৰগতি লাভ কৰা বুলি সদৰি কৰি প্ৰধানমন্ত্ৰীয়ে কয় যে তাত কেইবাটাও শৈক্ষিক প্ৰতিষ্ঠান আছে আৰু তাৰ শিক্ষাৰ্থীসকলে দিল্লীলৈ অহা-যোৱা কৰে। তেনে ক্ষেত্ৰত এই মেট্ৰো ৰে’ল অধিক সুবিধাজনক হ’ব বুলি তেওঁ লগতে কয়। শ্ৰী নৰেন্দ্ৰ মোদীয়ে কয় যে যোগাযোগ আৰু উন্নয়নৰ মাজত প্ৰত্যক্ষ যোগসুত্ৰ আছে। তেওঁ কয় মেট্ৰো ৰে’লে এই অঞ্চলটোৰ লোকসকলৰ বাবে সংস্থাপনৰ পথো মুকলি কৰিব। প্ৰধানমন্ত্ৰীয়ে কয় যে কেন্দ্ৰীয় চৰকাৰে মেট্ৰো চহৰসমূহক লৈ এটা নীতি গ্ৰহণ কৰিছে, যাৰ দ্বাৰা সমগ্ৰ দেশত একীকৃত আৰ মানসম্পন্ন মেট্ৰো ৰে’ল নেটৱৰ্ক গঢ়ি তুলিব পৰা যায়। আমাৰ চহৰসমূহত নগৰ পৰিবহণ ব্যৱস্থাত উপযোগী নিৰ্মাণ, আৰামদায়ক আৰু সুলভ কৰাটোৱেই ইয়াৰ উদ্দেশ্য বুলি তেওঁ কয়। তদুপৰি, ইয়াৰ লক্ষ্য হৈছে ‘মেক ইন ইণ্ডিয়া’ৰ অধীনত ভাৰতে নিজেই মেট্টো ৰে’লৰ দবা নিৰ্মাণ কৰা। প্ৰধানমন্ত্ৰীয়ে কয় যে মেট্টো ব্যৱস্থাটোৰ নিৰ্মাণ প্ৰক্ৰিয়া আকৌ সহযোগিতামুলক যুক্তৰাষ্টীয় ব্যৱস্থাৰ সৈতে জড়িত। যদিও মেট্ৰোসমূহ ভাৰতত নিৰ্মাণ কৰি থকা হৈছে, তথাপি কেন্দ্ৰ আৰু সংশ্লিষ্ট ৰাজ্য চৰকাৰসমূহে একেলগেই কাম কৰি আছে বুলিও তেওঁ লগতে কয়। কেৱল নিউ ইণ্ডিয়াই নহয়, ভাৰতক নতুন আৰু স্মাৰ্ট আন্তঃগাঁথনিৰ প্ৰয়োজন বুলি উল্লেখ কৰি প্ৰধানমন্ত্ৰীয়ে কয় যে কেন্দ্ৰীয় চৰকাৰে পথ পৰিবহণ, ৰে’লৱে, ঘাইপথ, বিমামপথ, জলপথ আৰু আই-ৱেৰ দিশত কাম কৰি আছে। যোগাযোগ ব্যৱস্থাৰ লগতে উন্নয়নমুলক প্ৰকল্পবোৰ সময়মতে নিৰ্মাণকাৰ্য শেষ কৰাৰ ক্ষেত্ৰত গুৰুত্ব আৰোপ কৰা হৈছে বুলি প্ৰধানমন্ত্ৰীয়ে লগতে কয়।
মহাত্মা গান্ধীক তেওঁৰ পুণ্য তিথিত স্মৰণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি মহাত্মা গান্ধীৰ পুণ্য তিথিত তেখেতলৈ শ্ৰদ্ধাঞ্জলি জ্ঞাপন কৰে৷ আজি শ্বহীদ দিৱসত প্ৰধানমন্ত্ৰীয়ে সেই সকলো মহান ব্যক্তিৰ প্ৰতিও শ্ৰদ্ধাঞ্জলি জ্ঞাপন কৰে, যিসকলে সাহসেৰে আমাৰ দেশক ৰক্ষা কৰিছিল। এক টুইটযোগে প্ৰধানমন্ত্ৰীয়ে কয়; ‘বাপুক তেখেতৰ পুণ্য তিথিত স্মৰণ কৰিছোঁ। তেওঁৰ মহান আদৰ্শক মানুহৰ মাজত আৰু অধিক জনপ্ৰিয় কৰিবলৈ আমি সামূহিকভাৱে প্ৰয়াস কৰিব লাগিব। আজি শ্বহীদ দিৱসৰ দিনা আমাৰ দেশক সাহসেৰে ৰক্ষা কৰা প্ৰতিগৰাকী মহান ব্যক্তিক শ্ৰদ্ধাঞ্জলি জ্ঞাপন কৰিছোঁ। তেওঁলোকৰ সেৱা আৰু সাহসিকতা সদায়ে স্মৰণীয় হৈ থাকিব।’
প্ৰধানমন্ত্ৰীয়ে সমগ্ৰ দেশৰ বিশিষ্ট শিখ নেতাসকলক সাক্ষাৎ কৰে

শিখ সম্প্ৰদায়ৰ নেতাসকলে ‘বীৰ বল দিৱস’ ঘোষণাৰ জৰিয়তে চাৰ চাহিবজাদেক সন্মান জনোৱাৰ বাবে প্ৰধানমন্ত্ৰীক ধন্যবাদ জ্ঞাপন কৰে ‘বীৰ বাল দিৱস’ই দেশৰ প্ৰতিটো কোণৰ শিশুসকলক চাৰ চাহিবজাদেৰ অৱদান আৰু ত্যাগৰ বিষয়ে সজাগ কৰিব: প্ৰধানমন্ত্ৰী শিখ সম্প্ৰদায়ৰ সেৱাৰ মনোভাৱৰ প্ৰশংসা কৰি প্ৰধানমন্ত্ৰীয়ে কয়, “বিশ্বক ইয়াৰ বিষয়ে অধিক সজাগ কৰা প্ৰয়োজন মোৰ চৰকাৰ শিখ সম্প্ৰদায়ৰ কল্যাণৰ বাবে সম্পূৰ্ণৰূপে প্ৰতিশ্ৰুতিবদ্ধ: প্ৰধানমন্ত্ৰী প্ৰতিনিধি দলটোৱে শিখ সম্প্ৰদায়ৰ কল্যাণৰ বাবে লোৱা বিভিন্ন পদক্ষেপৰ বাবে প্ৰধানমন্ত্ৰীক ধন্যবাদ জ্ঞাপন কৰে; “ই দেখুৱায় যে তেওঁলোক হৃদয়ৰ পৰা শিখ প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৭ লোক কল্যাণ মাৰ্গত সমগ্ৰ দেশৰ বিশিষ্ট শিখ নেতাসকলক সাক্ষাৎ কৰে। প্ৰতিনিধি দলটোৱে শিখ সম্প্ৰদায়ৰ কল্যাণৰ বাবে নিৰন্তৰ পদক্ষেপ গ্ৰহণ কৰাৰ বাবে আৰু বিশেষকৈ ২৬ ডিচেম্বৰক সাহসী শিশুদিৱস হিচাপে ঘোষণা কৰাৰ জৰিয়তে চাৰিজন চাহিবজাদীক সন্মান জনোৱাৰ বাবে প্ৰধানমন্ত্ৰীক ধন্যবাদ জ্ঞাপন কৰে। প্ৰতিনিধি দলটোৰ প্ৰতিজন সদস্যই প্ৰধানমন্ত্ৰীক ‘চিৰোপাও’ আৰু ‘চিৰি চাহিব’ ৰে সন্মানিত কৰিছিল। প্ৰধানমন্ত্ৰীয়ে কয় যে দেশৰ বহু অঞ্চলত চাৰ চাহিবজাদেৰ অৱদান আৰু ত্যাগৰ বিষয়ে মানুহে নাজানে। তেওঁ স্মৰণ কৰে যে যেতিয়াই তেওঁ বিদ্যালয়ত আৰু শিশুসকলৰ সন্মুখত কিবা কোৱাৰ সুযোগ পায়, তেওঁ সদায় চাৰ চাহিবজাদেৰ বিষয়ে কয়। ২৬ ডিচেম্বৰক বীৰ বাল দিৱস হিচাপে পালন কৰাৰ সিদ্ধান্তই দেশৰ প্ৰতিটো কোণৰ শিশুসকলক তেওঁলোকৰ বিষয়ে অৱগত কৰাত গুৰুত্বপূৰ্ণ ভূমিকা পালন কৰিব। প্ৰধানমন্ত্ৰীয়ে শিখ সম্প্ৰদায়ৰ নেতাসকলক ধন্যবাদ জ্ঞাপন কৰি কয় যে তেওঁলোকৰ ঘৰৰ দুৱাৰ সদায় তেওঁলোকৰ (শিখ নেতাসকলৰ) বাবে মুকলি থাকে। তেওঁ পঞ্জাৱত থকা সময়ছোৱাত তেওঁৰ সৈতে থকা সম্পৰ্ক আৰু একেলগে কটোৱা সময়ৰ কথা মনত পেলাইছিল। প্ৰধানমন্ত্ৰীয়ে শিখ সম্প্ৰদায়ৰ সেৱাৰ মনোভাৱক প্ৰশংসা কৰি কয় যে বিশ্বক ইয়াৰ বিষয়ে অধিক সজাগ কৰা প্ৰয়োজন। প্ৰধানমন্ত্ৰীয়ে কয় যে তেওঁৰ চৰকাৰ শিখ সম্প্ৰদায়ৰ কল্যাণৰ বাবে সম্পূৰ্ণৰূপে প্ৰতিশ্ৰুতিবদ্ধ। তেওঁ এই ক্ষেত্ৰত চৰকাৰে গ্ৰহণ কৰা বিভিন্ন পদক্ষেপৰ বিষয়ে বৰ্ণনা কৰে। তেওঁ আফগানিস্তানৰ পৰা গুৰু গ্ৰন্থ চাহিবক সম্পূৰ্ণ সন্মানৰ সৈতে ঘূৰাই অনাৰ বাবে কৰা বিশেষ ব্যৱস্থাৰ বিষয়ে আলোচনা কৰে। তেওঁ শিখ তীৰ্থযাত্ৰীসকলৰ বাবে কৰতাৰপুৰ চাহিব কৰিডৰ মুকলি কৰাৰ বাবে কূটনৈতিক পৰ্যায়ত চৰকাৰে গ্ৰহণ কৰা বিভিন্ন পদক্ষেপৰ বিষয়েও কয়। শ্ৰী মনজিন্দৰ সিং চিৰছাই কয় যে বীৰ বল দিৱস উদযাপনৰ সিদ্ধান্তই সমগ্ৰ দেশৰ শিশুসকলক চাৰিটা চাহিবজাদাৰ ত্যাগৰ সৈতে পৰিচিত কৰি তুলিব। সিং চাহিব গিয়ানি ৰঞ্জিত সিং, জাথেদাৰ তখত শ্ৰী পাটনা চাহিবে কৰতাৰপুৰ চাহিব কৰিডৰ পুনৰ মুকলি কৰা আৰু লাংগৰৰ পৰা জিএছটি আঁতৰোৱাৰ দৰে পদক্ষেপ গ্ৰহণ কৰাৰ বাবে প্ৰধানমন্ত্ৰীক ধন্যবাদ জ্ঞাপন কৰে। তেওঁ কয় যে শিখ সম্প্ৰদায়ৰ স্বাৰ্থৰ বাবে প্ৰধানমন্ত্ৰীয়ে গ্ৰহণ কৰা বিভিন্ন পদক্ষেপে প্ৰতিফলিত কৰে যে তেওঁলোক হৃদয়ত শিখ। ৰাষ্ট্ৰীয় সংখ্যালঘু আয়োগৰ প্ৰাক্তন অধ্যক্ষ শ্ৰী তৰলোচন সিঙে কয় যে স্বাধীনতাৰ পিছত এইটো প্ৰথম বাৰৰ বাবে দেশ বিভাজনৰ সময়ত বৃহৎ সংখ্যাত প্ৰাণ ত্যাগ কৰা শিখ সম্প্ৰদায়ৰ অৱদানক স্বীকাৰ কৰা হৈছে। তেওঁ শিখ সম্প্ৰদায়ৰ অৱদানক গোলকীয় পৰ্যায়লৈ লৈ যোৱাৰ বাবে প্ৰধানমন্ত্ৰীক ধন্যবাদ জ্ঞাপন কৰে।
ক্ৰিকেটাৰ ঋষভ পন্তৰ দুৰ্ঘটনাক লৈ ব্যথিত প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বিশিষ্ট ক্ৰিকেটাৰ ঋষভ পন্তৰ দুৰ্ঘটনাক লৈ দুখ প্ৰকাশ কৰিছে। প্ৰধানমন্ত্ৰীগৰাকীয়ে এইদৰে টুইট কৰে; "বিশিষ্ট ক্ৰিকেটাৰ ঋষভ পন্ত দুৰ্ঘটনাগ্ৰস্ত হোৱাত দুখ পাইছো। তেওঁৰ সুস্বাস্থ্য আৰু আৰোগ্য লাভৰ বাবে প্ৰাৰ্থনা কৰিছো। @RishabhPant17"